《琴曲歌辞。蔡氏五弄。秋思二首》
唐代·王涯

网轩凉吹动轻衣，夜听更长玉漏稀。

月渡天河光转湿，鹊惊秋漏叶频飞。

宫连太液见苍波，暑气微清秋意多。

一夜轻风蘋末起，露珠翻尽满池荷。

作者简介：王涯〔唐〕（764～835））字广津，太原人。约生于唐代宗广德二年，卒于文宗太和九年，年约七十余岁。博学工文。梁肃异其才，荐于陆贽。贞元八年，（公元七九二年）擢进士，又举宏辞。再调蓝田尉。久之，以左拾遗为翰林学士，进起居舍人。元和时，累官中书侍郎，同中书门下平章事。穆宗立，出为剑南、东川节度使。文宗时，以吏部尚书代王播总盐铁，为政刻急，始变法，益其税以济用度，民生益困。